ai4bharat/Pralekha huggingface dataset:
ప్రధాన మంత్రి కార్యాలయం
ప్రధానమంత్రి తో సమావేశమైన ఆస్ట్రేలియా విదేశీ వ్యవహారాలు మరియు మహిళల శాఖ మంత్రిగౌరవనీయురాలు మారిస్ పాయ్ నే గారు, రక్షణ శాఖ మంత్రి గౌరవనీయుడు శ్రీ పీటర్ డటన్లు
ఆస్ట్రేలియా విదేశీ వ్యవహారాలు మరియు మహిళ ల శాఖ మంత్రి గౌరవనీయురాలు మారిస్ పాయనే గారు, ఆస్ట్రేలియా రక్షణ శాఖ మంత్రి గౌరవనీయుడు శ్రీ పీటర్ డటన్ లు ఈ రోజు న భారతదేశానికి, ఆస్ట్రేలియా కు మధ్య ఒకటో మంత్రుల స్థాయి టూ ప్లస్ టూ సంభాషణ ముగిసిన వెంటనే ప్రధాన మంత్రి శ్రీ నరేంద్ర మోదీ తో ఈ రోజు న మర్యాదపూర్వకం గా సమావేశమయ్యారు.
టూ ప్లస్ టూ సంభాషణ సాగిన సందర్భం లో ఉపయోగకరమైనటువంటి చర్చ జరిపినందుకు గాను ఆస్ట్రేలియా కు చెందిన ఉన్నతాధికారుల ను ప్రధాన మంత్రి ప్రశంసల ను వ్యక్తం చేస్తూ ఇది రెండు దేశాల మధ్య వ్యూహాత్మకంగా చూస్తే సమానమైన అభిప్రాయాల ఒక సంకేతం గా నిలచిందని ప్రధాన మంత్రి పేర్కొన్నారు.
సమావేశం సాగిన క్రమం లో అనేక అంశాలు చర్చకు వచ్చాయి. వాటి లో ద్వైపాక్షిక వ్యూహాత్మక సహకారాన్ని, ద్వైపాక్షిక ఆర్థిక సహకారాన్ని మరింత గా విస్తరించుకొనేందుకు గల అవకాశాలు, ఇండో- పసిఫిక్ ప్రాంతం పట్ల ఉభయ దేశాల తాలూకు సమాన దృష్టికోణం, ఇరు పక్షాల కు మధ్య ఒక మానవ సేతువు గా ఆస్ట్రేలియా లోని భారతీయ సముదాయానికి పెరుగుతున్నటువంటి ప్రాముఖ్యం వంటి అంశాలు కూడా ఉన్నాయి.
కిందటి సంవత్సరం లో ఇరు దేశాల మధ్య ఏర్పరచుకొన్న విస్తృత వ్యూహాత్మక భాగస్వామ్యాన్ని శరవేగం గా ముందుకు తీసుకుపోవడం లో ప్రధాని శ్రీ స్కాట్ మారిసన్ పోషిస్తున్న పాత్ర ను ప్రధాన మంత్రి మెచ్చుకొన్నారు. ప్రధాని శ్రీ మారిసన్ ను ఆయనకు ఉండే వీలు ను బట్టి వీలైనంత త్వరలో భారతదేశాన్ని సందర్శించేందుకు తరలి రావలసింది గా శ్రీ నరేంద్ర మోదీ తన ఆహ్వానాన్ని పునరుద్ఘాటించారు.
ప్రధాన మంత్రి కార్యాలయం
ఉత్తరాఖండ్ ముఖ్యమంత్రి గా పదవీప్రమాణాన్ని స్వీకరించినందుకు శ్రీ పుష్కర్ సింహ్ ధామీ కి అభినందన లు తెలిపిన ప్రధాన మంత్రి
ఉత్తరాఖండ్ ముఖ్యమంత్రి గా పదవీప్రమాణాన్ని స్వీకరించిన శ్రీ పుష్కర్ సింహ్ ధామీ కి ప్రధాన మంత్రి శ్రీ నరేంద్ర మోదీ అభినందన లు తెలిపారు. అలాగే, ఈ రోజు న పదవీప్రమాణాన్ని స్వీకరించిన ఇతర మంత్రులు అందరినీ కూడా ప్రధాన మంత్రి అభినందించారు.
‘‘ శ్రీ @pushkardhami కి, ఈ రోజు న పదవీప్రమాణాన్ని స్వీకరించినటువంటి ఇతర మంత్రులు అందరికీ కూడాను ఇవే అభినందన లు. ఉత్తరాఖండ్ ప్రగతి కి, సమృద్ధి కి పాటుపడనున్న ఈ జట్టు కు శుభాకాంక్ష లు. ’’ అని ప్రధాన మంత్రి ఒక ట్వీట్ లో పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
బయోటెక్నాలజీ రంగంలో ఇండియా, కోస్టారికా దేశాలకు మధ్యన కుదిరిన లెటర్ ఆఫ్ ఇంటెంట్ కు కేంద్ర కేబినెట్ ఆమోదం తెలిపింది.
ప్రధాన మంత్రి శ్రీ నరేంద్ర మోదీ ఆధ్వర్యం లో సమావేశమైన కేంద్ర కేబినెట్ ఈ ఆమోదం తెలిపింది.
బయోటెక్నాలజీ విద్య, శిక్షణ మరియు పరిశోధన రంగాలలో దృఢమైన వ్యూహాత్మక ప్రణాళిక రూపొందడానికి వీలుగా శాస్త్ర సాంకేతికరంగ దౌత్యంలో సహకారానికి కావలసిన ఎజెండాను తయారు చేయడానికిగాను ఈ ఎల్ ఓ ఐ పైన ఇరుదేశాలు సంతకాలు చేశాయి.
2019 మార్చి నెలలో ఈ ఎల్ఒఐ పైన సంతకాలు చేయడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
"ది వ్యాక్సిన్ అలయన్స్" - జి.ఏ.వి.ఐ. బోర్డుకు నియమితులైన - కేంద్ర ఆరోగ్య మంత్రి డాక్టర్ హర్ష్ వర్ధన్
గ్లోబల్ అలయన్స్ ఫర్ వ్యాక్సిన్స్ అండ్ ఇమ్యునైజేషన్ , కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష వర్ధన్ను, జి.ఏ.వి.ఐ. బోర్డు సభ్యునిగా, ఎంపిక చేసింది.
జి.ఏ.వి.ఐ. బోర్డులోని ఆగ్నేయ ప్రాంత ప్రాంతీయ కార్యాలయం  / పశ్చిమ పసిఫిక్ ప్రాతీయ కార్యాలయం  నియోజకవర్గానికి, డాక్టర్ హర్ష వర్ధన్, ప్రాతినిధ్యం వహిస్తారు. ఈ స్థానానికి ప్రస్తుతం మయన్మార్ కు చెందిన మిస్టర్ మైంట్ హెట్వే ప్రాతినిధ్యం వహిస్తున్నారు. డాక్టర్ హర్ష వర్ధన్ 2021 జనవరి, 1వ తేదీ నుండి 2023 డిసెంబర్, 31వ తేదీ వరకు భారతదేశం తరఫున, ప్రాతినిధ్యం వహిస్తారు.
ఈ బోర్డు సాధారణంగా జూన్ మరియు నవంబర్ / డిసెంబర్లలో సంవత్సరానికి రెండు సార్లు సమావేశమౌతుంది. వార్షికోత్సవం సాధారణంగా మార్చి లేదా ఏప్రిల్ నెలలో జరుగుతుంది. ఈ సమావేశాలన్నీ సాధారణంగా వ్యక్తిగత హాజరుతో జరుగుతాయి.
జి.ఏ.వి.ఐ. బోర్డు వ్యూహాత్మక ఆదేశాలు మరియు విధాన రూపకల్పనకు బాధ్యత వహిస్తుంది, వ్యాక్సిన్ అలయన్స్ యొక్క కార్యకలాపాలతో పాటు, కార్యక్రమాల అమలును పర్యవేక్షిస్తుంది. భాగస్వామ్య సంస్థలు, ప్రైవేటు రంగానికి చెందిన నిపుణుల నుండి సభ్యత్వంతో, సమతుల వ్యూహాత్మక నిర్ణయాలు తీసుకోవడం, ఆవిష్కరణ మరియు భాగస్వామి సహకారం కోసం ఈ బోర్డు ఒక వేదికను రూపొందిస్తుంది.
వ్యాక్సిన్ అలయన్స్ - జి.ఏ.వి.ఐ., ప్రాణాలను కాపాడే ప్రధాన లక్ష్యంలో భాగంగా, పేదరికాన్ని తగ్గించి, అంటువ్యాధుల ముప్పు నుండి ప్రపంచాన్ని రక్షిస్తుంది. భవిష్యత్తులో సంభవించే 14 మిలియన్లకు పైగా మరణాలను నివారించడం కోసం, ప్రపంచంలోని అత్యంత పేద దేశాలలో 822 మిలియన్లకు పైగా పిల్లలకు టీకాలు వేయడానికి సహాయపడింది.
డాక్టర్ గోజి ఒకోన్జీయో-లవీలా, ప్రస్తుతం జి.ఏ.వి.ఐ. అలయన్స్ బోర్డు చైర్గా పనిచేస్తున్నారు.
గ్రామీణాభివృద్ధి మంత్రిత్వ శాఖ
ఆజాదీ కా అమృత్ మహోత్సవ్లో భాగంగా జాతీయ స్థాయిలో మహాత్మా గాంధీ ఎన్ఆర్ఇజిఎ హక్కులు/ అర్హతల అవగాహన వారోత్సవం
మహాత్మగాంధీ ఎన్ఆర్ఇజి పథకం నుంచి లబ్ధిదారులు గరిష్టంగా లబ్ధి పొందేందుకు తోడ్పడనున్న ఉపాధి, హక్కుల అవగాహనకార్యక్రమాలు
ఆజాదీ కా అమృత్ మహోత్సవ్లో భాగంగా మహాత్మా గాంధీ ఎన్ఆర్ఇజి చట్టంలో పొందు పరిచిన హక్కులు, ఉపాధి గురించి శ్రామికులలో చైతన్యం/ అవగాహన తీసుకువచ్చేందుకు ఉపాధి అవగాహన వారోత్సవాలను రాష్ట్రాలు / కేంద్రపాలిత ప్రాంతాలు నిర్వహించాయి. ఈ వారోత్సవాలను 27 ఆగస్టు నుంచి 2 సెప్టెంబర్ 2021 వరకు జరిగాయి. ఉపాధి కోరుతున్న వారికి చట్టంలోని అనేక అంశాల ద్వారా మహాత్మాగాంధీ ఎన్ ఆర్ఇజిఎ అనేక చట్టపరమైన హక్కులను కల్పిస్తుంది.
సిక్కింలోని పశ్చిమ జిల్లాలో మహాత్మా గాంధీ ఎన్ఆర్ఇజిఎ చట్టం కింద గల హక్కులు, ఉపాధి అవకాశాల గురించి శ్రామికులలో చైతన్యాన్ని తీసుకువచ్చేందుకు అధికారులు కృషి చేస్తున్నారు.
ప్రజలకు ఉపాధి అవకాశాలను అందుబాటులోకి తెచ్చేందుకు రాష్ట్రాలు/ కేంద్రపాలిత ప్రాంతాలు అనేక చొరవలు తీసుకున్నాయి. తమ తమ జిల్లాలు, బ్లాకులు, గ్రామ పంచాయితీలలో రాష్ట్రాలు, కేంద్రపాలిత ప్రాంతాలు సమన్వయంతో పలు కార్యకలాపాలను నిర్వహించాయి. శ్రామికుల సౌకర్యార్ధం వివిధ జిల్లాలలో గ్రామ పంచాయితీ భవనాలలో గ్రామ సభలు నిర్వహించగా, కొన్ని జిల్లాలలో పని ప్రాంతంలో కార్మికులను అధికారులు కలుసుకున్నారు. వివిధ రాష్ట్రాలు, కేంద్ర ప్రాంతాలలో అధికారులు, ఉద్యోగులు మహాత్మా గాంధీ ఎన్ఆర్ఇజిఎ లబ్ధిదారులు ఈ కార్యక్రమంలో చురుకుగా, ఉత్సాహంతో పాల్గొన్నారు. ఈ ఉపాధి, హక్కుల చైతన్యం గురించిన కార్యక్రమాలు లబ్ధిదారులు మహాత్మగాంధీ ఎన్ఆర్ఇజి పథకం నుంచి గరిష్టంగా లబ్ధి పొందేందుకు తోడ్పడతాయి.
దుంగర్పూర్ జిల్లాలో గ్రామ పంచాయితీ సమితి ఎంజిఎన్ఆర్ఇజిఎ కార్మికుల కోసం అవగాహనా కార్యక్రమాన్ని నిర్వహించింది.
(ఇండియా@75 ఆజాదీ కా అమృత్ మహోత్సవ్ అన్నది 75వారాల వేడుక. ఈ వేడుకలనుప్రధానమంత్రి 12 మార్చి 20న ప్రారంభించారు.
హోం మంత్రిత్వ శాఖ
సీరం ఇన్స్టిట్యూట్ ఆఫ్ ఇండియా  మరియు భారత్ బయోటెక్ కోవిడ్-19 వ్యాక్సిన్లకు డ్రగ్స్ కంట్రోలర్ జనరల్ ఆఫ్ ఇండియా  ఈ రోజు ఆమోదం ఇవ్వడంపై కేంద్ర హోం శాఖ మంత్రి శ్రీ అమిత్ షా ప్రశంస
- "భారతదేశానికి ఇది ఒక గొప్ప విజయం!ః శ్రీ అమిత్ షా,
- "భారతదేశం గర్వించేలా చేసిన మా ప్రతిభావంతులైన మరియు కష్టపడి పనిచేసే శాస్త్రవేత్తలకు నా వందనం"
- "కోవిడ్ లేని భారతదేశం దిశగా కృషి చేసినందుకు ప్రధాని శ్రీ నరేంద్రమోడి
గారికి అభినందనలు విజనరీ నాయకత్వం భారీ వ్యత్యాసాన్ని కలిగిస్తుంది.”
- "మేడ్ ఇన్ ఇండియా వ్యాక్సిన్లకు ఆమోదం ప్రధానమంత్రి నరేంద్రమోడి యొక్క ఆత్మనిర్భర్ భారత్ యొక్క దృష్టిని పెంచడంలో గేమ్ ఛేంజర్ అని రుజువు చేస్తుంది"
- "ఈ పరీక్షా సమయాల్లో మానవాళికి అంకితభావంతో సేవ చేసిన శాస్త్రవేత్తలు, వైద్యులు, వైద్య సిబ్బంది, భద్రతా సిబ్బంది మరియు కరోనా యోధులందరికీ హృదయపూర్వక కృతజ్ఞతలు"
సీరం ఇన్స్టిట్యూట్ ఆఫ్ ఇండియా  మరియు భారత్ బయోటెక్ యొక్క కోవిడ్-19 వ్యాక్సిన్లకు డ్రగ్స్ కంట్రోలర్ జనరల్ ఆఫ్ ఇండియా  ఈ రోజు ఆమోదం ఇవ్వడంపై కేంద్ర హోం శాఖ మంత్రి శ్రీ అమిత్ షా ప్రశంసలు తెలియజేశారు. డీజీసీఐ ఆమోదాన్ని కేంద్ర హోం శాఖ మంత్రి శ్రీ అమిత్ షా స్వాగతించారు. ఇందుకు సంబంధించి శ్రీ అమిత్ షా మాట్లాడుతూ ట్విట్టర్లో ట్వీట్ చేస్తూ “ ఇది భారతదేశానికి ఒక గొప్ప విజయం! సీరం ఇన్స్టిట్యూట్ ఆఫ్ ఇండియా, భారత్ బయోటెక్ యొక్క కోవిడ్ వ్యాక్సిన్లకు డీసీజీఐ తన అనుమతి ఇచ్చింది. భారతదేశాన్ని గర్వించేలా చేసిన మా ప్రతిభావంతులైన మరియు కష్ట పడి పనిచేసిన శాస్త్రవేత్తలకు నా వందనం. కోవిడ్ లేని భారతదేశం దిశగా కృషి చేస్తున్న ప్రధాన మంత్రి శ్రీ నరేంద్రమోడికి నా అభినందనలు. మోడీ విజనరీ నాయకత్వం చాలా పెద్ద మార్పు చేయగలదు. సంక్షోభ సమయంలో మానవాళికి ఆవిష్కరించడానికి, సహాయం చేయడానికి కొత్త భారత దేశం ఆసక్తిగా చూసింది.
మేడ్ ఇన్ ఇండియా వ్యాక్సిన్లకు ఆమోదం ప్రధానమంత్రి నరేంద్రమోడి యొక్క ఆత్మనిర్భర్ భారత్ యొక్క విజయాన్ని పెంచడంలో గేమ్ ఛేంజర్ అని రుజువు అవుతుంది. ఈ పరీక్షా సమయాల్లో మానవాళికి అంకితభావంతో సేవ చేసిన మన శాస్త్రవేత్తలు, వైద్యులు, వైద్య సిబ్బంది, భద్రతా సిబ్బంది, కరోనా యోధులు అందరికీ హృదయపూర్వక కృతజ్ఞతలు. మానవజాతి పట్ల నిస్వార్థంగా చేసిన సేవకు దేశం ఎల్లప్పుడూ వారికి కృతజ్ఞతలు తెలుపుతుంది.”
మైనారిటీ వ్యవహారాల మంత్రిత్వ శాఖ
"హునర్ హాత్" 32వ ఎగ్జిబిషన్ లక్నోలో కేంద్ర ఆరోగ్య, కుటుంబ సంక్షేమ, ఎరువులు రసాయన శాఖల మంత్రి డాక్టర్ మాన్ సుఖ్ మాండవీయచే నవంబర్ 12 తేదీన ప్రారంభం.
దేశీయ కళాకృతులు,వస్తువులతో 30 పైబడిన వివిధ రాష్ట్రాలు, కేంద్రపాలిత ప్రాంతాల నుంచి 600 మందికి పైగా కళాకారులు చేతిపనివారు ఈ కార్యక్రమంలో పాల్గొంటున్నారు: శ్రీ ముక్తార్ అబ్బాస్ నక్వీ
భారతీయ సాంప్రదాయ కళాకృతులను , "ప్రోత్సహించి పరిరక్షించే" దిశగా ఏర్పాటైన "సరైన వేదిక" - 2వ "హునర్ హాత్" ప్రదర్శనని డాక్టర్ మాన్ సుఖ్ మాండవీయ 2021, నవంబర్ 12వ తేదీన లక్నోలో ప్రారంభిస్తారు.
ఈరోజు కేంద్ర మైనారిటీ వ్యవహారాల మంత్రి శ్రీ ముక్తార్ అబ్బాస్ నక్వీ లక్నో లో “హునర్ హాత్” ప్రదర్శన నిర్వహిస్తున్న - అవథ్ విహార యోజన వేదిక వద్ద విలేఖరులకు వెల్లడించారు - ప్రారంభ కార్యక్రమంలో ఉత్తర ప్రదేశ్ ఉప ముఖ్యమంత్రి దినేష్ శర్మ, మంత్రివర్గం నుంచి శ్రీ సురేష్ కుమార్ ఖన్నా, శ్రీ అశుతోష్ టాండన్, శ్రీ సిద్ధార్థనాథ్ సింగ్, శ్రీ బ్రిజేష్ పాతక్, శ్రీ నందగోపాల గుప్త నంది, కేంద్ర సహాయ మంత్రులు శ్రీమతి స్వాతి సింగ్, శ్రీ బల్దేవ్ సింగ్ అలఖండ్ పాల్గొంటారని తెలియజేశారు.
ఉత్తర ప్రదేశ్, రాజస్థాన్, ధిల్లీ, నాగాలాండ్, మధ్యప్రదేశ్, మణిపూర్, బిహార్, ఆంధ్రప్రదేశ్, ఝార్ఖండ్, గోవా, పంజాబ్, ఉత్తరాఖండ్, లధాక్, కర్నాటక, గుజరాత్, హర్యానా, జమ్మూ-కాశ్మీర్, పశ్చిమ బెంగాల్, మహారాష్ట్ర, చత్తీస్ ఘర్, కేరళ వంటి 30 కి పైబడిన రాష్ట్రాలు, కేంద్ర పాలిత ప్రాంతాల నుంచి చెక్క, ఇత్తడి, వెదురు, గాజు, వస్త్రం, పేపరు, మట్టితో తయారు చేసిన వస్తువులు, కళాకృతులు తో విచ్చేసిన 600 మందికి పైగా కళాకారులు, చేతిపని వారి వస్తుప్రదర్శనతో పాటు హునర్ హాత్ ప్రదర్శన లో దేశంలోని వివిధ ప్రాంతాల సాంప్రదాయ, ప్రత్యేక వంటకాలు లభిస్తాయని శ్రీ నక్వీ తెలిపారు.
వీటితో పాటు వినోద కార్యక్రమాల్లో భాగంగా “విశ్వకర్మ వేదిక” “సర్కస్” లలో భారతీయ కళాకారుల ప్రదర్శనలు విభిన్న సంస్కృతుల సమాహారంగా వినోదభరితంగా ఉండబోతున్నాయి.
నవంబర్ 12వ తేదీ నుంచి 21వ తేదీ వరకు నిర్వహించే ఈ ఎగ్జిబిషన్ లో ప్రతిరోజు సాయంసమయాల్లో ప్రముఖ కళాకారులు అన్నూ కపూర్, పంకజ్ ఉదాస్, కుమార్ షాను, అల్కా యాగ్నిక్, అల్తాఫ్ రజా, సురేష్ వాడేకర్, సురేష్ బోన్సలే, కథక్ నాట్య కళాకారులు సదానంద్ బిశ్వాస్, ప్రేమ్ భాటియా, వివేక్ మిశ్రా, దిల్బాగ సింగ్, రాణి ఇంద్రాణి, శిబానీ కశ్యప్, సుగంధ మిశ్రా, భూపిందర్ సింగ్ భుప్పి, మోహిత్ ఖన్నా తదితరులు తమ సాంస్కృతిక, సంగీత కార్యక్రమాలతో అలరించబోతున్నారు.
ఈ సందర్భంగా మంత్రి శ్రీ నక్వీ మాట్లాడుతూ గత ఆరు సంవత్సరాల కాలంలో “హునర్ హాత్” ప్రదర్శనా కార్యక్రమాల ద్వారా ఆరు లక్షల డెబ్బైఐదువేల మంది కళాకారులు , ఇంకా చేతిపనివారు ఉపాధి లేదా ఉపాధి అవకాశాలు పొందారని తెలియజేశారు.
వీరి వస్తూత్పత్తులు భారతీయులకే కాక విదేశీ కొనుగోలుదారులకు సైతం http://hunarhaat.org, GeM- https://gem.gov.in ఆన్లైన్ పోర్టల్ల ద్వారా అందుబాటులో ఉంటాయి.
తదుపరి “హునర్ హాత్” ప్రదర్శనలు నవంబర్ 14 నుంచి 27 వరకు న్యూఢిల్లీ లోనూ, నవంబర్ 26 నుండి 5 డిసెంబర్ వరకు హైదరాబాద్, డిసెంబర్ 10 నుండి 19 వరకు సూరత్, 22 డిసెంబర్ నుండి 2 జనవరి 2022 వరకూ న్యూఢిల్లీలోని జేఎల్ఎం స్టేడియం లోనూ నిర్వహించబోతున్నారు.
రాబోయే కాలంలో “హునర్ హాత్ “ ప్రదర్శన మైసూరు, గౌహతి, పూణే, అహ్మదాబాద్, భోపాల్, పాట్నా, పుదుచ్చేరి, ముంబై, జమ్మూ, చెన్నై, చండీఘర్, ప్రయాగ రాజ్, గోవా, జైపూర్, బెంగళూరు, కోట, సిక్కిం, లేహ్, షిల్లాంగ్, రాంచి , అగర్తల వంటి ఇతర ప్రాంతాలకి విస్తరిస్తారు.
పౌర విమానయాన మంత్రిత్వ శాఖ
వందే భారత్ మిషన్ కింద 11 లక్షల మందికి పైగా ఇండియాకు తిరిగివచ్చారు.
లైఫ్లైన్ ఉడాన్ ను అత్యవసరాలను, క్రమబద్దంగా దేశవ్యాప్తంగా సరఫరా చేసేందుకు ప్రారంభించారు.
వందేభారత్ మిషన్ కింద ప్రత్యేకంగా భారతీయ విమానయాన సంస్థలు ప్రయాణికులను విదేశాలనుంచి తరలించడం,అలాగే భారతీయ, విదేశీ విమానయాన సంస్థలు చార్టర్డు విమానాలు నడపడం ఉన్నాయి. విదేశీ వ్యవహారాల మంత్రిత్వశాఖ అందజేసిన సమాచారం ప్రకారం, 31-08-2020 వరకు 11 లక్షల మందికి పైగా  వందేభారత్ మిషన్ కింద ఇండియాకు తిరిగివచ్చారు. దేశం వారీగా, రాష్ట్రాల వారీగా ఇండియాకు తిరిగివచ్చిన ప్రయాణికుల సంఖ్యకు సంబంధించిన వివరాలు అనుబంధం -ఎ లో ఉన్నాయి.
ఇక్కడ క్లిక్ చేయండి.
లైఫ్లైన్ ఉడాన్:
కేంద్ర పౌరవిమాన యాన శాఖ లైఫ్లైన్ ఉ డాన్ ను 26-03-2020న ప్రారంభించింది. దేశవ్యాప్తంగా అన్నిప్రాంతాలకూ అత్యవసరాలు, మందుల సరఫరా క్రమబద్ధంగా జరిగేందుకు వీలుగా అలాగే పిపిఇలు , కోవిడ్ టెస్ట్ కిట్ తదితరాలను సరఫరా చేసేందుకు దీనిని ప్రారంభించారు. ఇందుకోసం మంత్రిత్వశాఖ లైఫ్లైన్ ఉడాన్ ఏర్పాటును ఆయా రాష్ట్రాల అవసరాలు , రాష్ట్రాలు,కేంద్ర పాలిత ప్రాంతాలకు చేరవేయవలసిన సరకులు, ఆరోగ్య,కుటుంబ సంక్షేమ మంత్రిత్వశాఖ  ఇతరమంత్రిత్వశాఖల అవసరాలకు అనుగుణంగా చేపట్టారు. ఇందుకు ప్రత్యేక విమానాలకు సంబంధించిన ప్రణాళికలురూపొందించారు.
తొలుత, రాష్ట్రప్రభుత్వాలు, కేంద్రపాలిత ప్రాంతాలు, ఏజెన్సీలు లైఫ్లైన్ ఉడాన్ రవాణా ఖర్చులు భరించవలసి ఉంటుంది. అయితే కంటింజెన్సీ వ్యయ ప్రణాళిక కింద 30 కోట్ల రూపాయల వరకు అదనపు వ్యయం చేసేందుకు లైఫ్లైన్ ఉడాన్ కార్యకలాపాల కోసం పౌరవిమానయాన మంత్రిత్వశాఖ ఆమోదించింది. 18-09-2020 వరకు 18.95 కోట్ల రూపాయలను పౌరవిమానాయాన మంత్రిత్వశాఖ ఎయిర్లైన్సు, గ్రౌండ్ హ్యాండ్లింగ్ ఎజెన్సీలకు లైఫ్లైన్ ఉడాన్ విమానాల కోసం తిరిగి చెల్లించింది. రాష్ట్రాల వారీ విమానాలకు సంబంధించిన వివరాలను అనుబంధం బిలో చూడగలరు.
రిమోట్ లీ పైలటెడ్ ఎయిర్క్రాఫ్ట్ వ్యవస్థ:
పౌరవిమానయాన మంత్రిత్వశాఖ 31-08-2020 నాటికి రిమోట్లీ పైలెటెడ్ ఎయిర్క్రాఫ్ట్ వ్యవస్థకింద షరతులతో కూడిన మినహాయింపును కంద పేర్కొన్న రాష్ట్రప్రభుత్వ ఏజెన్సీలకు ఇచ్చింది.
1. మహారాష్ట్ర స్టేట్ ఎలక్ట్రిసిటీ ట్రాన్స్మిషన్ కంపెంనీ లిమిటెడ్
2. కమిషనరేట్ ఆఫ్ అగ్రికల్చర్, రాజస్థాన్ ప్రభుత్వం
3.డిపార్టమెంట్ ఆఫ్ అగ్రికల్చర్, అగ్రికల్చర్ ఎడ్యుకేషన్, రిసెర్చి, ఉత్తరప్రదేశ్ ప్రభుత్వం
4. అగ్రికల్చర్, రైతుల సంక్షేమ విభాగం, హర్యానా ప్రభుత్వం
5. డైరక్టరేట్ ఆఫ్ ప్లాంట్ ప్రొటక్షన్, క్వారంటైన్ , స్టోరేజ్ , ఫరీదాబాద్
6. ప్రభుత్వ ఏవియేషన్ శిక్షణ సంస్థ,భువనేశ్వర్
7. తెలంగాణా స్టేట్ ఏవియేషన్ అకాడమీ, హైదరాబాద్
కేంద్ర పౌర విమానయాన శాఖ సహాయమంత్రి శ్రీ హర్దీప్ సింగ్ పూరీ ఒక లిఖిత పూర్వక ప్రశ్నకుసమాధానంగా ఈరోజు లోక్సభకు తెలిపారు.
ప్రధాన మంత్రి కార్యాలయం
దివంగత రామ్ విలాస్ పాస్ వాన్ గారి జయంతి సందర్భం నాడు ఆయన ను స్మరించుకొన్న ప్రధాన మంత్రి
దివంగత రామ్ విలాస్ పాస్ వాన్ గారి జయంతి సందర్బం లో ప్రధాన మంత్రి శ్రీ నరేంద్ర మోదీ ఆయన ను స్మరించుకొన్నారు. రామ్ విలాస్ పాస్ వాన్ గారు భారతదేశం లో అత్యంత అనుభవం కలిగిన పార్లమెంట్ సభ్యులలో, పరిపాలకుల లో ఒకరు అని ప్రధాన మంత్రి అన్నారు.
ప్రధాన మంత్రి ఒక ట్వీట్ లో ‘‘ఈ రోజు నా మిత్రుడు దివంగత రామ్ విలాస్ పాస్ వాన్ గారి జయంతి. ఆయన లేని లోటు నన్ను ఎంతగానో బాధిస్తోంది. ఆయన భారతదేశం లో అత్యంత అనుభవం కలిగినటువంటి పార్లమెంటు సభ్యుల లో, పరిపాలకుల లో ఒకరు అని చెప్పాలి. ప్రజాసేవ కు ఆయన అందించిన తోడ్పాటులను, ఆదరణ కు నోచుకోని వర్గాల వారికి సాధికారిత ను కల్పించడం కోసం ఆయన చేసిన శ్రమ ను ఎప్పటికీ స్మరించుకోవడం జరుగుతుంది’’ అని పేర్కొన్నారు.
(
గ్రామీణాభివృద్ధి మంత్రిత్వ శాఖ
ఆజాదీ కా అమృత్ మహోత్సవ్ లో భాగంగా అగ్రి న్యూట్రి గార్డెన్ వారోత్సవాలను జరుపుతున్న డిఏవై-ఎన్ఆర్ఎల్ఎం
ఈ వారంలో మొత్తం 7,500 అగ్రి న్యూట్రి గార్డెన్లు లక్ష్యం కాగా 76,664 ఏర్పాటయ్యాయి.
డిఏవై-ఎన్ఆర్ఎల్ఎం ప్రతి పేద గ్రామీణ ఇంటిని అగ్రి న్యూట్రి గార్డెన్ని ఏర్పాటు చేసుకునేలా ప్రోత్సహించడం లక్ష్యంగా పెట్టుకుంది
దీనదయాళ్ అంత్యోదయ యోజన - జాతీయ గ్రామీణ జీవనోపాధి మిషన్  అవగాహన ప్రచారం ద్వారా మరియు గ్రామీణ గృహాలలో ‘అగ్రి న్యూట్రి గార్డెన్స్’ స్థాపనను ప్రోత్సహించడం ద్వారా 2022 జనవరి 10 నుండి 17వ తేదీ వరకు ‘అగ్రి న్యూట్రి గార్డెన్ వీక్’ని పాటిస్తోంది. కుటుంబం పోషకాహార అవసరాన్ని తీర్చడానికి అగ్రి న్యూట్రి గార్డెన్ని కలిగి ఉండటం మరియు ఆదాయ ఉత్పత్తికి ఏదైనా అదనపు ఉత్పత్తిని కూడా విక్రయించడం కోసం ప్రతి గ్రామీణ పేద ఇంటికి మద్దతు ఇవ్వడం మిషన్ ఎజెండా.
గ్రామీణ ఆర్థిక వ్యవస్థ బలాన్ని పెంపొందించాలనే ప్రధాన మంత్రి దార్శనికత, ఆత్మ నిర్భర్ భారత్ స్పష్టమైన పిలుపుకు అనుగుణంగా, గ్రామీణ భారతదేశంలో 78 లక్షలకు పైగా అగ్రి న్యూట్రి గార్డెన్ల స్థాపనతో గ్రామీణ భారతదేశంలో ఆహారం, పోషకాహార భద్రతకు మార్గాన్ని చూపుతోంది. ఈ వారంలో మొత్తం 76,664 'అగ్రి న్యూట్రీ గార్డెన్స్' 7500 లక్ష్యానికి మించి ఏర్పాటయ్యాయి. గ్రామీణ ప్రాంతాల్లో వ్యవసాయ మహిళలు, పాఠశాల విద్యార్థులతో కూడిన పోషకాహార అవగాహన, విద్య మరియు ప్రవర్తనా మార్పులను ప్రోత్సహించడంలో ఈ చొరవ, స్థానికుల ద్వారా సాంప్రదాయ జ్ఞానాన్ని ఉపయోగించుకోవడంలో కూడా సహాయపడుతుంది. పోషకాహార లోపాన్ని అధిగమించడానికి రెసిపీ మరియు హోమ్స్టెడ్ వ్యవసాయం మరియు న్యూట్రి-గార్డెన్ ద్వారా పోషకాహార-సున్నితమైన వ్యవసాయాన్ని అమలు చేయడం జరుగుతోంది.
నాలెడ్జ్ షేరింగ్లో భాగంగా, ఒడిశా, మహారాష్ట్ర, మిజోరం, మధ్యప్రదేశ్, జమ్మూ కాశ్మీర్ తమ ఉత్తమ పద్ధతులను వెబ్నార్లో ప్రదర్శించారు. అగ్రి న్యూట్రి గార్డెన్స్ స్థాపనకు తమ పనిని ప్రదర్శించారు. కొంతమంది మహిళా పారిశ్రామికవేత్తలు కూడా తమ విజయగాథలను వెబ్నార్లో పంచుకున్నారు.
జార్ఖండ్లోని లతేహర్ జిల్లా, బార్వాదిహ్ బ్లాక్లో అగ్రి న్యూట్రి గార్డెన్ వారోత్సవాలు
సుమిత్రా కేవాల్ మధ్యప్రదేశ్కు చెందిన కమ్యూనిటీ రిసోర్స్ పర్సన్ అగ్రి న్యూట్రి గార్డెన్ నుండి వెబ్నార్కు హాజరై తన న్యూట్రిషన్ గార్డెన్ని చూపించారు. తన కుటుంబ పోషణ అవసరాలను తీర్చే అగ్రి న్యూట్రి గార్డెన్లో 10 రకాల కూరగాయలు, పండ్లను పండిస్తున్నానని, అదనపు ఆదాయాన్ని పొందేందుకు తన అదనపు ఉత్పత్తులను కూడా విక్రయిస్తున్నట్లు ఆమె తెలిపారు. ఆమె గ్రామంలో దాదాపు 280 స్వయం సహాయక గ్రూపుల కుటుంబాలు ఉన్నాయని అందరు వివిధ పథకాల వల్ల సంతోషంగా ఉన్నారని ఆమె అన్నారు. ఇప్పుడు అన్ని గృహాలలో వివిధ రకాల కూరగాయలు, పండ్లతో కూడిన అగ్రి న్యూట్రి తోటలు ఉన్నాయి.
జార్ఖండ్లోని బెంగాబాద్కు చెందిన ఆర్తీ కుమారి, సిఆర్పిగా చేరారు. ఆమె మాట్లాడుతూ, అగ్రి న్యూట్రి గార్డెన్ ద్వారా కూరగాయలు మరియు పండ్ల పరంగా అన్ని పోషకాహార అవసరాలు నెరవేరాయని అన్నారు. ఈ మహమ్మారి పరిస్థితిలో, ఆమె ఈ అగ్రి న్యూట్రి గార్డెన్ నుండి తన కుటుంబానికి పోషకాహార అవసరాన్ని చూసుకోగలిగింది. ఇప్పుడు వైద్య ఖర్చుల కోసం తక్కువ డబ్బు ఖర్చు చేస్తే సరిపోతుంది. ఇలా విజయ గాధలు అనేకం దేశంలో కనబడతాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజనుకు కనీస మద్దతు ధర  అమలు తీరు
గత పంట సీజన్ల మాదిరిగానే ప్రభుత్వం 2020-21 ఖరీఫ్ పంటలను కూడా జరుగుతున్న 2020-21 ఖరీఫ్ మార్కెటింగ్ సీజనుకు రైతుల నుంచి ప్రస్తుతము అమలులో ఉన్న కనీస మద్దతు ధర స్కీము ప్రకారం సేకరణ సాగిస్తున్నది.
ఖరీఫ్ 2020-21 పంటకాలానికి పంజాబ్, హర్యానా, ఉత్తర ప్రదేశ్, తమిళనాడు, ఉత్తరాఖండ్, చండీగఢ్, జమ్మూ కాశ్మీర్ , కేరళ మరియు గుజరాత్ రాష్ట్రాలు మరియు కేంద్రపాలిత ప్రాంతాలలో ధాన్యం సేకరణ చురుకుగా సాగుతున్నది. 2020 అక్టోబర్ 27వ తేదీ మంగళవారం వరకు 170.53 లక్షల మెట్రిక్ టన్నుల  వారి ధాన్యం కొనుగోలు చేశారు. గత సంవత్సరం ఇదే సమయంలో చేసిన 134.85 ఎల్ ఎం టిల ధాన్యంతో పోల్చితే ఇది 26.46 % ఎక్కువ. ఈ ఏడాది కొనుగోలు చేసిన 170.53 ఎల్ ఎం టిలలో ఒక్క పంజాబ్ రాష్ట్రం నుంచి మాంత్రమే 114.97 ఎల్ ఎం టిలు సేకరించారు. ఇది మొత్తం సేకరణలో 67.42 %.
ప్రస్తుతం కొనసాగుతున్న ఖరీఫ్ మార్కెటింగ్ సీజను సేకరణలో ఇప్పటివరకు 14.37లక్షల మంది రైతులకు ప్రయోజనం చేకూరింది. సేకరించిన ధాన్యం ఎంఎస్పీ విలువ 32195.69 కోట్లు.
అంతేకాకుండా ధరల మద్దతు స్కీము  కింద ఖరీఫ్ మార్కెటింగ్ సీజను 2020లో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ రాష్ట్రాల నుంచి అందిన ప్రతిపాదనల మేరకు 45.10 ఎల్ ఎం టిల పప్పు ధాన్యాలు మరియు నూనె గింజల సేకరణకు అనుమతి ఇవ్వడం జరిగింది. అంతేకాకుండా ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాల నుంచి 1.23 ;లక్షల మెట్రిక్ టన్నుల కొబ్బరి  సేకరణకు అనుమతి మంజూరు చేయడం జరిగింది. ఇతర రాష్ట్రాలు / కేంద్రపాలిత ప్రాంతాల నుంచి పప్పు ధాన్యాలు, నూనె గింజలు మరియు కొబ్బరి సేకరణకు ప్రతిపాదనలు అందినట్లయితే ధరల మద్దతు స్కీము  ప్రకారం 2020-21 సంవత్సరానికి ప్రకటించిన ఎమ్మెస్పీ ప్రకారం నేరుగా నమోదు చేసుకున్న రైతుల నుంచి సేకరణకు ఆమోదం తెలుపడం జరుగుతుంది. ఒకవేళ ఆయా రాష్ట్రాలు / కేంద్రపాలిత ప్రాంతాలలో ప్రకటిత సీజన్లో మార్కెట్ ధర తగ్గినట్లయితే రాష్ట్ర ప్రభుత్వ సేకరణ సంస్థల ద్వారా కేంద్ర ప్రభుత్వ నోడల్ ఏజెన్సీలు కనీస మద్దతు ధరకు సేకరణ జరుపుతాయి.
తమిళనాడు, మహారాష్ట్ర, గుజరాత్ మరియు హర్యానా రాష్ట్రాలకు చెందిన 1697 మంది రైతుల నుంచి రూ. 14.13 కోట్ల విలువైన కనీస మద్దతు ధర చెల్లించి కేంద్రప్రభుత్వం తమ నోడల్ ఏజెన్సీల ద్వారా 27.10.2020 వరకు 2306.41 మెట్రిక్ టన్నుల పెసర్లు, కందులు మరియు వేరుశనగ కాయలు సేకరించడం జరిగింది. అదేవిధంగా కర్ణాటక మరియు తమిళనాడు రాష్ట్రాలకు చెందిన 3961 మంది రైతులకు ప్రయోజనం చేకూర్చే విధంగా 5089 మెట్రిక్ టన్నుల కొబ్బరిని  రూ. 52.40 కోట్ల కనీస మద్దతు ధర చెల్లించి సేకరించడం జరిగింది. అనేక ప్రధాన ఉత్పత్తి రాష్ట్రాలలో కొబ్బరి, కందుల మార్కెట్ ధరలు ఎమ్మెస్పీకి పైన పలుకుతున్నాయి. పప్పుధాన్యాలు మరియు నూనె గింజల ఖరీఫ్ పంట రాకకు అనుగుణంగా ఆయా తేదీల నుంచి సేకరణ ప్రారంభించడానికి ఆయా రాష్ట్ర / కేంద్రపాలిత ప్రభుత్వాలు అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మరియు మధ్యప్రదేశ్ రాష్ట్రాలలో ఎంఎస్పీ ప్రకారం పత్తిగింజల  సేకరణ పనులు సాఫీగా సాగుతున్నాయి. 27.10.2020 వరకు 442266 బేళ్ల పత్తిని సేకరించడం జరిగింది సేకరించిన పత్తి విలువ రూ. 129951 లక్షలు ఈ సేకరణ వల్ల 84138 మంది రైతులకు ప్రయోజనం చేకూరింది.
ప్రధాన మంత్రి కార్యాలయం
7వ అంతర్జాతీయ యోగా దినం కార్యక్రమాన్ని ఉద్దేశించి రేపటి రోజు న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ రేపటి రోజు న అంటే జూన్ 21వ తేదీ ఉదయం 6.30 గంటల కు 7వ అంతర్జాతీయ యోగ దినం కార్యక్రమాన్ని ఉద్దేశించి ప్రసంగించనున్నారు.
ప్రధాన మంత్రి ఒక ట్వీట్ లో, ‘‘ రేపటి రోజు న, జూన్ 21నాడు, మనం 7వ యోగ దినాన్ని జరుపుకోనున్నాం. ‘యోగ ఫార్ వెల్నెస్’ అనేది ఈ సంవత్సరం ఇతివృత్తం గా ఉంటుంది; అది శారీరిక, మానసిక క్షేమం కోసం యోగ ను అభ్యసించడం పైన కేంద్రితమైంది. రేపు ఉదయం సుమారు 6.30 గంటల కు యోగ దినం కార్యక్రమాన్ని ఉద్దేశించి నేను ప్రసంగించనున్నాను ’’ అని పేర్కొన్నారు.
రైల్వే మంత్రిత్వ శాఖ
2500 బోగీలను ఐసోలేషన్ కోచ్లుగా మార్చిన భారతీయ రైల్వే
- 133 ప్రాంతాలలో రోజుకు సగటున 375 బోగీల మార్పిడి..
- అత్యవసర వాడకానికి 40000 ఐసోలేషన్ పడకలు సిద్ధం
- ప్రారంభ లక్ష్యంలో సగాన్ని స్వల్ప కాలంలో చేరుకున్న సంస్థ
కోవిడ్-19 మహమ్మారిని ఎదుర్కోనేందుకు దేశ వ్యాప్తంగా జరగుతున్న ప్రయత్నాలకు భారతీయ రైల్వే తన వంతు సహకారాన్ని అందించేందుకు కృషి చేస్తోంది. జాతి ప్రయోజనాల కోసం సంస్థ రైల్వే కోచ్లను ఐసోలేషన్ కోచ్లుగా మార్చే పనిని వేగవంతంగా చేపడుతోంది. తొలి దశలో సర్కారు ఆదేశాల మేరకు సంస్థ 5000 కోచ్లను ఐసోలేషన్ కోచ్లుగా మార్చాల్సి ఉండగా.. సంస్థ చాలా తక్కువ సమయంలోనే దాదాపు 2500 బోగీలను ఐసోలేషన్ కోచ్లుగా తీర్చిదిద్దింది. దేశ వ్యాప్తంగా లాక్డౌన్ ఉండడంతో మానవ వనరులు పరిమితంగా అందుబాటులో ఉన్నప్పటికీ భారతీయ రైల్వేకు చెందిన వివిధ జోన్లు చాలా స్వల్ప వ్యవధిలో బోగీలు ఐసోలేషన్ కోచ్లుగా మార్చే పనిని దాదాపుగా పూర్తి చేయడం విశేషం. భారతీయ రైల్వే 2500 బోగీలను ఐసోలేషన్ కోచ్లుగా మార్చడంతో దాదాపు 40,000 ఐసోలేషల్ పడకలు అవసరమైతే కోవిడ్పై పోరుకు వాడుకొనేలా అందుబాటులోకి తెచ్చింది. బోగీలను ఐసోలేషన్ కోచ్లుగా మార్చేందుకు సంబంధించిన నమూనాలకు ఆమోదం లభించగానే దేశ వ్యాప్తంగా ఉన్న రైల్వే జోన్లు కోచ్ల మార్పిడి చర్యను త్వరితగతిన భారతీయ రైల్వే ప్రారంభించింది. రోజుకు సగటున 375 బోగీలను భారత రైల్వేలు ఐసోలేషన్ కోచ్లుగా మారుస్తున్నాయి. దేశంలోని 133 ప్రాంతాలలో దీనికి సంబంధించిన పనులు వేగంగా జరుగుతున్నాయి. ప్రభుత్వం జారీ చేసిన వైద్య సలహా ప్రకారం ఈ కోచ్లలో పలు అమరికలు చేశారు. అవసరాలు మరియు నిబంధనల ప్రకారం సాధ్యమైనంత ఉత్తమ బస మరియు వైద్య పర్యవేక్షణ నిర్ధారించేలా మార్పిడి చర్యలు చేపట్టారు. కోవిడ్-19పై పోరుకు కేంద్ర ఆరోగ్య శాఖ చేపడుతున్న చర్యలకు అనుబంధంగా భారతీయ రైల్వే బోగీలను ఐసోలేషన్ కోచ్లుగా మార్చే పనులను చేపట్టడం విశేషం.
(
ప్రధాన మంత్రి కార్యాలయం
మెక్సికో అధ్యక్షుడు త్వరగా కోలుకోవాలని కోరుకొన్న ప్రధాన మంత్రి
కోవిడ్-19 బారిన పడ్డ మెక్సికో అధ్యక్షుడు మాన్య శ్రీ ఆంద్రెస్ మేన్యుయల్ లోపెస్ ఓబ్రాదోర్ త్వరగా కోలుకోవాలి అంటూ ప్రధాన మంత్రి శ్రీ నరేంద్ర మోదీ ఆకాంక్షించారు.
ప్రధాన మంత్రి స్పానిశ్ భాష లో ట్వీట్ చేసి తన ఆకాంక్ష ను వ్యక్తం చేశారు. ఆ ట్వీట్ ఇదుగో :